ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0766/01

υποβολή: Charles Tannock (PPE-DE) προς την Επιτροπή

(13 Μαρτίου 2001)

Θέμα: Ο Χάρτης Θεμελιωδών Δικαιωμάτων (αποκαλύπτειπάρχοντα δικαιώματα ή δημιουργεί νέα)

Αναφορικά με την απάντηση του Επιτρόπου Vitorino εξ ονόματος της Επιτροπής στην γραπτή ερώτηση Ρ-3997/00(1) στην οποία ανέφερε ότι ο Χάρτης κάνει ορατά στους πολίτες τα θεμελιώδη δικαιώματα τα οποία ήδη απολαμβάνουν αλλά τα οποία σε ορισμένες περιπτώσεις είναι θαμμένα σε διάφορα κείμενα αρχών που δεν είναι άμεσα προσιτά στους απλούς πολίτες, πιστεύει η Επιτροπή ότι αυτό αληθεύει για όλα τα δικαιώματα των πολιτών που αναγράφονται στον Χάρτη Θεμελιωδών Δικαιωμάτων, και εάν ναι, μπορεί να αναφέρει τηνπάρχουσα νομική βάση στις Ενοποιημένες Συνθήκες για κάθε ένα από τα ακόλουθα δικαιώματα:

- Το δικαίωμα να μηνφίσταται κανείς διακρίσεις λόγω γλώσσας (ικανότητα) (Άρθρο 21),

- Το δικαίωμα των παιδιών να λαμβάνεταιπόψη η γνώμη τους σχετικά με ζητήματα που τα αφορούν και σε συνάρτηση με την ηλικία και την ωριμότητά τους (Άρθρο 24),

- Το δικαίωμα των εργατών να συνάπτουν συλλογικές συμβάσεις (Άρθρο 28),

- Το δικαίωμα σε δωρεάνπηρεσίες ευρέσεως εργασίας (Άρθρο 29),

- Το δικαίωμα αμειβόμενης άδειας μητρότητας (Άρθρο 33),

- Το δικαίωμα του προσώπου να μην δικάζεται ή να μην τιμωρείται ποινικά δύο φορές για μια αξιόποινη πράξη για την οποία έχει ήδη αθωωθεί ή καταδικαστεί εντός της Ένωσης σύμφωνα με το νόμο (Άρθρο 50) (ειδικά έχονταςπόψη το Άρθρο 4.2 του Πρωτοκόλλου αριθ. 7 στη Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών όπως τροποποιήθηκε από το Πρωτόκολλο αριθ. 11 το οποίο εξαιρετικά επιτρέπει κάτι τέτοιο σε ορισμένες περιπτώσεις);

(1) ΕΕ C 174 E της 19.6.2001, σελ. 212.

Απάντηση του κ. Vitorino εξ ονόματος της Επιτροπής

(19 Απριλίου 2001)

Η Επιτροπή εφιστά την προσοχή του αξιότιμου μέλους στις εξηγήσεις σχετικά με το Χάρτη Θεμελιωδών Δικαιωμάτων, οι οποίες παρέχονται στο έγγραφο του Συμβουλίου της Ένωσης που δημοσιεύθηκε στις 11 Οκτωβρίου 2000 με τα στοιχεία αναφοράς Charte 4473/00 (Convent 49).

Το έγγραφο αυτό είναι διαθέσιμο στην ιστοσελίδα του Συμβουλίου στο Διαδίκτυο που είναι αφιερωμένη στις εργασίες της Συνέλευσης η οποία συνέταξε το Χάρτη(1). Η Επιτροπή διαβιβάζει αντίγραφο του εγγράφου αυτού στο αξιότιμο μέλος καθώς και στη Γραμματεία του Κοινοβουλίου.

Το εν λόγω έγγραφο, το οποίο καταρτίσθηκεπό την ευθύνη του Προεδρείου της Συνέλευσης, στόχο έχει να αποσαφηνίσει τις διατάξεις του Χάρτη αναφέροντας, για κάθε δικαίωμα, την πηγή από την οποία εμπνεύσθηκε ο Χάρτης: κοινές στα κράτη μέλη συνταγματικές παραδόσεις και διεθνείςποχρεώσεις, Συνθήκη για την Ευρωπαϊκή Ένωση και κοινοτικές συνθήκες, Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών, Κοινωνικοί Χάρτες που εγκρίθηκαν από την Κοινότητα και το Συμβούλιο της Ευρώπης, νομολογία του Δικαστηρίου των Ευρωπαϊκών Κοινοτήτων και του Ευρωπαϊκού Δικαστηρίου Ανθρωπίνων Δικαιωμάτων.

Η Επιτροπή συνιστά στο αξιότιμο μέλος να ανατρέξει στο έγγραφο αυτό, όπου θα βρει συγκεκριμένες απαντήσεις για όλα τα δικαιώματα στα οποία αναφέρεται ειδικότερα.

(1) http://ue.eu.int/df/default.asp.
ΓΡΑΠΤΗ ΕΡΩΤΗΣΗ P-1581/01

υποβολή: Juan Naranjo Escobar (PPE-DE) προς την Επιτροπή

(21 Μαΐου 2001)

Θέμα: Τα πρόσφατα γεγονότα στην Αγκόλα

Στο πλαίσιο της επίθεσης που άρχισε το περασμένο Σαββατοκύριακο από επαναστατικές δυνάμεις κοντά στη Λουάντα, εκατό περίπου άτομα έχασαν τη ζωή τους και άλλα εκατό εξαφανίσθηκαν. Επιπλέον, ένοπλη ομάδα της Εθνικής Ένωσης για την Πλήρη Ανεξαρτησία της Ανγκόλας (UNITA) απήγαγε, στη διάρκεια επιχείρησης που αυτόπτες μάρτυρες περιέγραψαν ως επιλεκτική και καλά οργανωμένη, 60 παιδιά. Μεταξύ των απαχθέντωνπάρχουν 51 αγόρια και 9 κορίτσια ηλικίας από 10 έως 18 ετών. Εκτός από τη δολοφονία τεσσάρων μελών ανθρωπιστικών οργανώσεων που καμία σχέση δεν είχαν με τις εντάσεις που βιώνει η περιοχή της Λουάντας, τα παιδιά είναι και πάλι θύματα των ασυδοσιών που χαρακτηρίζουν τις περιοχές συγκρούσεων. Μετά την απαγωγή τους τα παιδιά καταλήγουν να γίνονται αντικείμενο σεξουαλικών κακοποιήσεων, ανθρώπινες ασπίδες, ακόμη και βορά κανονιών.

Έχει η Επιτροπή καταδικάσει τα γεγονότα αυτά που συνιστούν κατάφωρη παραβίαση της Σύμβασης των Ηνωμένων Εθνών του 1989 για τα Δικαιώματα των Παιδιών, και κυρίως του προαιρετικού της Πρωτοκόλλου για τα παιδιά και τις ένοπλες συγκρούσεις; Στο πλαίσιο της συνεργασίας που η Ευρωπαϊκή Ένωση προσφέρει στις χώρες του Τρίτου Κόσμου, τι θέση καταλαμβάνει η προστασία των ανηλίκων που ζουν σε περιοχές συγκρούσεων; Ποια έκτακτα μέτρα θεωρεί η Επιτροπή ότι θα μπορούσαν να ληφθούν για να βοηθήσουν τον ανήλικο πληθυσμό που είναι ιδιαίτερα ευάλωτος και ανυπεράσπιστος σε τέτοιας φύσης επιθέσεις ανταρτών;

Απάντηση του κ. Nielson Εξ ονόματος της Επιτροπής

(29 Ιουνίου 2001)

Η Ένωση εξέδωσε δήλωση στην οποία καταδικάζει έντονα την επίθεση της UNITA κοντά στην πόλη Caxito στην Αγκόλα, που κατέληξε στην απαγωγή 60 παιδιών από σχολείο το οποίοποστήριζε ευρωπαϊκός μη κυβερνητικός οργανισμός (ΜΚΟ). Μέσω αυτής της δήλωσης της προεδρίας, η Ένωση κάλεσε για την άμεση απελευθέρωση και την ασφαλή επιστροφή όλων των παιδιών που έχουν απαχθεί και επέμεινε στο ότι όλοι οι ένοχοι θα πρέπει να παραπεμφθούν στην δικαιοσύνη.

Όσον αφορά τη βοήθεια και την προστασία παιδιών που έχουν θιγεί από ένοπλες γενικά συγκρούσεις, η Επιτροπή έχει θέσει το θέμα των παιδιών ως θέμα προτεραιότητας για την ανθρωπιστική βοήθεια. Από τις αρχές του 2000, η Υπηρεσία της Ευρωπαϊκής Επιτροπής για την ανθρωπιστική βοήθεια (ECHO) δαπάνησε άνω των 40 εκατ. ευρώ για προγράμματα που, αφορούν τις ειδικές ανάγκες παιδιών. Τα προγράμματα αυτά περιλαμβάνουν: προγράμματα για την αποστράτευση, την αποκατάσταση και την επανένταξη παιδιών-στρατιωτών,γειονομικά προγράμματα και προγράμματα διατροφής, ψυχολογική και κοινωνική στήριξη για παιδιά που έχουν θιγεί από τον πόλεμο, εξεύρεση και επανασύνδεση οικογενειών και εκπαίδευση για καταστάσεις έκτακτης ανάγκης. Τα προγράμματα αυτά συμβάλλουν στο να βοηθήσουν τα παιδιά από τις επιθέσεις ανταρτών. Στην Αγκόλα, πολλά προγράμματα που στοχεύουν στις ειδικές ανάγκες παιδιών έχουν επίσης εφαρμοσθεί σε συνεργασία με εταίρους όπως είναι: οι Γιατροί χωρίς σύνορα-Βέλγιο (MSF-B), το Concern-Ιρλανδία, η Unicef, η Cooperation, Interchange and Culture (CIC), Πορτογαλίας και η Caritas, Ιταλία.
ΓΡΑΠΤΗ ΕΡΩΤΗΣΗ P-0068/01

υποβολή: Herman Schmid (GUE/NGL) προς την Επιτροπή

(18 Ιανουαρίου 2001)

Θέμα: Πρόσφυγες στην Τουρκία

Είναι γενικά γνωστό ότι η Τουρκία θα πρέπει να σημειώσει ουσιαστική πρόοδο στο θέμα των ανθρωπίνων δικαιωμάτων όσον αφορά τους Κούρδους και τις άλλες εθνοτικές μειονότητες. Εντούτοις, στην ανατολική Τουρκίαπάρχουν πολλές χιλιάδες προσφύγων από τις κουρδικές περιοχές του Ιράκ και του Ιράν. Σε ορισμένους από αυτούς έχει αναγνωριστεί από την UNHCR η ιδιότητα του πρόσφυγα ενώ άλλοι δεν έχουν κανένα αναγνωρισμένο καθεστώς. Αυτομάτως, οι ομάδες αυτές προσφύγων δεν περιλαμβάνονται στις αιτήσεις πουποβάλλονται για τους Κούρδους στην Τουρκία, δεδομένου ότι δεν είναι τούρκοι πολίτες, με αποτέλεσμα να είναι πιο εκτεθειμένοι σε κινδύνους σε σχέση με άλλες ομάδες κουρδικής καταγωγής.

Τι θα πράξει η Επιτροπή προκειμένου να προστατεύσει τις ομάδες αυτές προσφύγων και να τις συμπεριλάβει στο πρόγραμμα για τις μειονότητες και τα ανθρώπινα δικαιώματα που έχει θεσπιστεί προκειμένου η Τουρκία να πληροί τις προϋποθέσεις ένταξης στην ΕΕ;

Απάντηση του κ. Verheugen εξ ονόματος της Επιτροπής

(15 Φεβρουαρίου 2001)

Πράγματι, η κατάσταση των ανθρωπίνων δικαιωμάτων στην Τουρκία πρέπει να βελτιωθεί στο πλαίσιο της προετοιμασίας της Τουρκίας για προσχώρηση στην Ένωση. Η εταιρική σχέση για την προσχώρηση πουπεγράφη με την Τουρκία, η οποία εγκρίθηκε από την Επιτροπή στις 8 Νοεμβρίου 2000(1) καθορίζει τις προτεραιότητες στο πλαίσιο αυτό. Η εφαρμογή των προτεραιοτήτων αυτών από την Τουρκία αναμένεται να βελτιώσει σημαντικά την κατάσταση όλων των τούρκωνπηκόων, ανεξαρτήτως καταγωγής.

Όσον αφορά την κατάσταση των προσφύγων, κουρδικής ή μη κουρδικής καταγωγής, το κεκτημένο στον τομέα της δικαιοσύνης και των εσωτερικώνποθέσεων ορίζει σαφώς τιςποχρεώσεις ενόψει της προσχώρησης. Συγκεκριμένα, περιλαμβάνεται η άρση της γεωγραφικής επιφύλαξης στο πλαίσιο της σύμβασης της Γενεύης του 1951, με στόχο τη δημιουργία νομικήςποχρέωσης για την εξέταση όλων των αιτήσεων ασύλου ανεξαρτήτως της γεωγραφικής καταγωγής του αιτούντος άσυλο. Γενικά, τα θέματα ασύλου περιλαμβάνονταν στα θέματα της αποστολής εμπειρογνωμόνων της Ένωσης που πραγματοποιήθηκε τον Σεπτέμβριο του 2000 στην Τουρκία στον τομέα της δικαιοσύνης και των εσωτερικώνποθέσεων. Με την ευκαιρία αυτή, οι εμπειρογνώμονες σε θέματα ασύλου επέμειναν στη σπουδαιότητα αυτής της διάστασης και προσδιόρισαν ορισμένες αδυναμίες και πιθανούς τομείς χρηματοδοτικής συνεργασίας που θα συζητηθούν σύντομα με την Τουρκία για τη στήριξη των πρακτικών συνεπειών από την εφαρμογή μιας τόσο σημαντικής τροποποίησης της τουρκικής νομοθεσίας σε θέματα ασύλου. Η εταιρική σχέση για την προσχώρηση εξετάζει επίσης το θέμα των προσφύγων, το οποίο ειδικότερα επιβάλλει τη δημιουργία εγκαταστάσεων στέγασης και την παροχή κοινωνικής στήριξης για τους πρόσφυγες στην Τουρκία.

(1) COM(2000)714 τελικό.
ΓΡΑΠΤΗ ΕΡΩΤΗΣΗ E-0641/01

υποβολή: Francesco Speroni (TDI) προς την Επιτροπή

(6 Μαρτίου 2001)

Θέμα: Ονομασίες γάλακτος

Στην Ιταλία πωλούνται συσκευασίες γάλακτος με ονομασία αναφερόμενη σε συγκεκριμένες γεωγραφικές περιοχές (γάλα Busto Arsizio, γάλα Brianza), χωρίς ωστόσο ναπάρχει κάποια σύνδεση μεταξύ των αναφερομένων περιοχών και της περιοχής παραγωγής που προκύπτει διαφορετική.

Μπορεί η Επιτροπή να αναφέρει εάν η εν λόγω εμπορική συμπεριφορά συμμορφούται προς τους ισχύοντες κανόνες;

Απάντηση του κ. Byrne εξ ονόματος της Επιτροπής

(22 Μαΐου 2001)

Οι ονομασίες γάλακτος που παρατίθενται από τον κ. βουλευτή δεν έχουν καταχωρηθεί ως Προστατευόμενες ονομασίες προέλευσης ή ως Προστατευόμενες γεωγραφικές ενδείξεις σύμφωνα με τον κανονισμό (ΕΟΚ) 2081/92 του Συμβουλίου της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1).

Στο άρθρο 2 της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(2) προβλέπεται ότι η επισήμανση, καθώς και οι τρόποι σύμφωνα με τους οποίους αυτή πραγματοποιείται, δεν πρέπει να είναι τέτοιας φύσης ώστε να οδηγεί σε πλάνη τον αγοραστή, () ως προς τα χαρακτηριστικά του τροφίμου και ιδίως () την καταγωγή ή προέλευση (του εν λόγω τροφίμου).

Συνεπώς μία ονομασία ή μία ένδειξη στην επισήμανση, η οποία αναφέρεται σε συγκεκριμένη περιοχή, δεν μπορεί να γίνει δεκτή παρά μόνον εάν το τρόφιμο πράγματι παράχθηκε στην εν λόγω περιοχή.

Η Επιτροπή θα έρθει σε επαφή με τις ιταλικές αρχές, προκειμένου να λάβει όλες τις πληροφορίες που θα της επιτρέψουν να εξετάσει τηνπόθεση που καταγγέλλει ο κ. βουλευτής.

(1) ΕΕ L 208 της 24.7.1992.

(2) ΕΕ L 109 της 6.5.2000.
ΓΡΑΠΤΗ ΕΡΩΤΗΣΗ E-1550/01

υποβολή: Alexandros Alavanos (GUE/NGL) προς την Επιτροπή

(28 Μαΐου 2001)

Θέμα: Εγκατάσταση ραντάρ στο Υψάρι Θάσου

Η Υπηρεσία Πολιτικής Αεροπορίας και το Υπουργείο Μεταφορών αποφάσισαν την εγκατάσταση ραντάρ εμβαδού 130 τμ και περίφραξης 3 000 τμ στο όρος Υψάριο της νήσου Θάσου που έχει προταθεί για το δίκτυο Νατούρα 2000, με αποτέλεσμα να εγερθούν διαμαρτυρίες από τον Δήμαρχο Θάσου και τους κατοίκους του νησιού για αλλοίωση και κακοποίηση του περιβάλλοντος, για την επικείμενη εξαφάνιση των προστατευόμενων φυτών και για τους κινδύνους από την ηλεκτρομαγνητική ακτινοβολία.

Σε καταγγελία τους στην εισαγγελία Καβάλας, κάτοικοι του νησιού, αναφέρουν διάφορες παρατυπίες όπως ότι κατά την εκτέλεση του έργου δεν τηρήθηκαν οι περιβαλλοντικοί όροι που τέθηκαν από τον Νομάρχη, δεν ελήφθη η απαιτούμενη άδεια από την αρχαιολογικήπηρεσία και παραβιάζονται οι νόμοι για την προστασία του περιβάλλοντος.

Προκειμένου να προστατευθεί η περιοχή που χαρακτηρίζεται ως ιδιαίτερου φυσικού κάλλους, ερωτάται η Επιτροπή:

1. Έχουν εξετασθεί εναλλακτικές λύσεις για την εγκατάσταση του ραντάρ;

2. Μπορεί να εξετάσει εάν οι εργασίες στο Υψάρι είναι σύννομες με τις διατάξεις που αφορούν στην προστασία του περιβάλλοντος, όπως η οδηγία 92/43/ΕΟΚ(1) και εάν αυτό δεν συμβαίνει να παρέμβει ώστε να αποτραπεί η εγκατάσταση του ραντάρ και να αποκατασταθεί το τοπίο;

(1) ΕΕ L 206 της 22.7.1992, σελ. 7.

Απάντηση της κ. Wallstrm Εξ ονόματος της Επιτροπής

(10 Ιουλίου 2001)

Το όρος Υψάρι της Θάσου είναι ένας τόπος που έχει προταθεί από τις ελληνικές αρχές, βάσει της οδηγίας για τα ενδιαιτήματα, οδηγίας 92/43/ΕΟΚ του Συμβουλίου, της 21ης Μαΐου 1992, σχετικά με τη διατήρηση των φυσικών ενδιαιτημάτων και της άγριας πανίδας και χλωρίδας, για να συμπεριληφθεί στο ευρωπαϊκό οικολογικό δίκτυο Natura 2000. Για το λόγο αυτό, οι εθνικές αρχές πρέπει να μεριμνούν ώστε οι δραστηριότητες που αναπτύσσονται σε αυτόν να μην είναι επιζήμιες για την αξία διατήρησης του.

Η Επιτροπή δεν είναι σε θέση να ενημερώσει το αξιότιμο μέλος του Κοινοβουλίου έαν εξετάστηκαν εναλλακτικές λύσεις για το σχετικό έργο γιατί αυτή η εξέταση εμπίπτει στην αρμοδιότητα των κρατών μελών. Ωστόσο, για να μπορέσει η Επιτροπή να διερευνήσει ικανοποιητικά τα καταγγελλόμενα, καλεί το αξιότιμο μέλος να κοινοποιήσει πιο συγκεκριμένα στοιχεία όσον αφορά την πιθανή επίπτωση του εν λόγω έργου στον ως άνω τόπο του Natura 2000.
ΓΡΑΠΤΗ ΕΡΩΤΗΣΗ E-1126/01

υποβολή: Jorge Moreira Da Silva (PPE-DE) προς την Επιτροπή

(6 Απριλίου 2001)

Θέμα: Cais dos Vapores

Όπως πληροφορήθηκα από την Κοινωνική Ομάδα για την Προστασία της Cais dos Vapores, το δημοτικό Συμβούλιο του Montijo σχεδιάζει την μεταφορά των ποτάμιων εγκαταστάσεων σε άλλη αποβάθρα, την Cais do Seixalinho.

Η προαναφερθείσα ενδιαφερόμενη κοινωνική ομάδα είναι της άποψης ότι η επιλογή του δημοτικού Συμβουλίου του Montijo θα έχει ιδιαίτερα αρνητικό κοινωνικό και περιβαλλοντικό αντίκτυπο.

Θα μπορούσε άραγε η Επιτροπή να απαντήσει στις ακόλουθες ερωτήσεις:

1. Έχουν άραγε διατεθεί κοινοτικοί πόροι για τη χρηματοδότηση αυτού του σχεδίου;

2. Δοθέντος ότι η περιοχή στην οποία βρίσκεται η αποβάθρα Cais do Seixalinho αποτελεί ένα σημαντικό οικοσύστημα για πουλιά καιδρόβια είδη, τί είδους αξιολόγηση των συνεπειών στο περιβάλλον έχει πραγματοποιηθεί;

3. Το ως άνω σχέδιο πληροί άραγε τις προϋποθέσεις της οδηγίας για την προστασία των άγριων πτηνών και της οδηγίας για τη διατήρηση των φυσικών οικοτόπων και της άγριας πανίδας και χλωρίδας;

Απάντηση της κας Wallstrm εξ ονόματος της Επιτροπής

(20 Ιουνίου 2001)

Το έργο το οποίο αναφέρει το Αξιότιμο Μέλος, ήτοι η μεταφορά των ποτάμιων εγκαταστάσεων από την Cais dos Vapores στην Cais do Seixalinho, δεν αποτελεί αντικείμενο κοινοτικής συγχρηματοδότησης.

Η Cais do Seixalinho βρίσκεται εκτός της ζώνης ειδικής προστασίας Esturio do Tejo, πουποδείχθηκε από την Πορτογαλία σύμφωνα με την οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1), και τον προτεινόμενο τόπο κοινοτικής σημασίας με την ίδια ονομασία, πουποδείχθηκε σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2). Ωστόσο, σύμφωνα με το άρθρο 6 της οδηγίας 92/43/ΕΟΚ του Συμβουλίου, κάθε σχέδιο που ενδέχεται να έχει σημαντικό αντίκτυπο στους τόπους, ακόμη και αν βρίσκεται εκτός των εν λόγω τόπων, πρέπει να εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του. Ως εκ τούτου, η Επιτροπή ζητεί από τις πορτογαλικές αρχές τις αναγκαίες πληροφορίες όσον αφορά το έργο, μεταξύ των οποίων τι είδους εκτίμηση των επιπτώσεων διεξήχθη, εάν διεξήχθη.

Τα στοιχεία που θα παράσχουν οι πορτογαλικές αρχές θα καταστήσουν επίσης δυνατή την εκτίμηση της συμμόρφωσης προς την οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(3).

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 73 της 14.3.1997.
ΓΡΑΠΤΗ ΕΡΩΤΗΣΗ E-1156/01

υποβολή: Daniel Varela Suanzes-Carpegna (PPE-DE) προς την Επιτροπή

(10 Απριλίου 2001)

Θέμα: Φιλέτα τόνου

Η Ευρωπαϊκή Ένωση, στο πλαίσιο της Συμφωνίας Ελεύθερου Εμπορίου με το Μεξικό, ανέλαβε τη δέσμευση να μελετήσει τη δυνατότητα εγκρίσεως ποσοστώσεως με προτιμησιακό καθεστώς για τα φιλέτα τόνου, μέχρι την 1η Σεπτεμβρίου ε. έ.

1. Φρονεί η Επιτροπή ότι είναι απαραίτητη η έγκριση νέας ποσόστωσης για τα φιλέτα του τόνου προελεύσεως Μεξικού;

2. Σε ποιό σημείο βρίσκονται αυτές οι διαπραγματεύσεις;

3. Έχει προβεί η Επιτροπή σε ανάλυση της επιπτώσεως από την ενδεχόμενη έγκριση ποσοστώσεως για τα φιλέτα τόνου προελεύσεως Μεξικού, τόσο στο στόλο όσο και στην μεταποιητική βιομηχανία τονοειδών της Ευρωπαϊκής Ένωσης;

4. Έχει αξιολογήσει η Επιτροπή τις επιπτώσεις που θα έχει στην ευρωπαϊκή βιομηχανία κονσερβών τόνου και στον στόλο αλιείας τόνου η ενδεχόμενη έγκριση ποσοστώσεως;

5. Δεν φρονεί η Επιτροπή ότι η έγκριση νέας ποσόστωσης με προτιμησιακό καθεστώς για τα φιλέτα τόνου μπορεί να βλάψει σε μεγάλο βαθμό την σημερινή κατάσταση της ευρωπαϊκής βιομηχανίας λόγω της δυνατότητας δημιουργίας νέων μεταποιητικών βιομηχανιών για φιλέτα τόνου σε διάφορα κράτη μέλη;

Απάντηση του κ. Fischler εξ ονόματος της Επιτροπής

(17 Μαΐου 2001)

Ενόψει των δεσμεύσεων που περιλαμβάνονται στο άρθρο 10 παράγραφος 5 της απόφασης 2/2000/ΕΚ του Μεικτού Συμβουλίου ΕΚ Μεξικού(1), η Επιτροπή έχει αναλάβει να αρχίσει, σχετικά με το θέμα αυτό, συζητήσεις με τις μεξικανικές αρχές πριν την 1η Σεπτεμβρίου 2001. Ωστόσο, λαμβάνονταςπόψη το σημερινό καθεστώς εισαγωγών καρρέ τόνου στην Κοινότητα, το οποίο προβλέπει, μεταξύ άλλων, την ύπαρξη αυτόνομης ποσόστωσης erga omnes, η Επιτροπή δεν θεωρεί αναγκαίο το άνοιγμα νέας ποσόστωσης για τα καρρέ τόνου καταγωγής Μεξικού.

Η Επιτροπή έχει συνείδηση των προθεσμιών που καθορίστηκαν από τη συμφωνία αλλά δεν έχει αναλάβει μέχρι σήμερα διαπραγματεύσεις σχετικά με το θέμα αυτό. Ωστόσο, η Επιτροπή προτίθεται να θέσει σε εφαρμογή τιςποχρεώσεις της που αναλήφθηκαν στο πλαίσιο της συμφωνίας και ιδίως της προαναφερόμενης απόφασης.

Η Επιτροπήπενθυμίζει στο αξιότιμο μέλος του Κοινοβουλίου τη μελέτη σχετικά με το ισοζύγιο εφοδιασμού της κοινοτικής αγοράς όσον αφορά τα καρρέ τόνου, αντίγραφο του οποίου έλαβε στις 7 Ιανουαρίου 2000. Το σημείο 3.6.3 της μελέτης αυτής αφορά ιδίως την περίπτωση του Μεξικού. Η Επιτροπή δεν θεωρεί χρήσιμο, στο στάδιο αυτό, να διενεργήσει νέες μελέτες.

Η αξιολόγηση των επιπτώσεων του ανοίγματος δασμολογικής ποσόστωσης για τα καρρέ τόνου πραγματοποιήθηκε στην προαναφερόμενη μελέτη. Η αξιολόγηση αυτή έλαβεπόψη όλες τις δυνατές πηγές εφοδιασμού του προϊόντος αυτού, συμπεριλαμβανομένη του Μεξικού.

Λαμβάνονταςπόψη το ισχύον καθεστώς που αναφέρεται στο σημείο 1, δεν θα πρέπει ναπάρχουν επιπτώσεις στην κοινοτική βιομηχανία.

(1) ΕΕ L 157 της 30.6.2000 και ΕΕ L 245 της 29.9.2000.
ΓΡΑΠΤΗ ΕΡΩΤΗΣΗ E-0640/01

υποβολή: Robert Sturdy (PPE-DE) προς την Επιτροπή

(6 Μαρτίου 2001)

Θέμα: Περιβαλλοντικές επιπτώσεις του Ενεργού Ηχητικού Εντοπιστή Χαμηλής Συχνότητας (LFAS)

Υποστηρίχθηκε στη Γερμανία ότι τα ηχητικά κύματα από τον Ενεργό Ηχητικό Εντοπιστή Χαμηλής Συχνότητας, τόσο έξω όσο και μέσα στο νερό, προξενούν βλάβη στα κητοειδή των θαλασσών της ΕΕ. Η γερμανική κυβέρνηση δοκιμάζει τα συστήματα LFAS για στρατιωτικούς σκοπούς.

Έχει η Επιτροπή, σε κάποιο από τα πολλά ερευνητικά της προγράμματα για το περιβάλλον, λάβειπόψη και μελετήσει τις επιπτώσεις του LFAS στο θαλάσσιο περιβάλλον;

Απάντηση του κ. Busquin εξ ονόματος της Επιτροπής

(4 Μαΐου 2001)

Παρότι στο πλαίσιο των προσκλήσεωνποβολής προτάσεων που προκηρύσσονταιπό το ειδικό πρόγραμμα Ενέργεια, περιβάλλον και αειφόρος ανάπτυξη Κεντρική δράση 3: Αειφόρα θαλάσσια οικοσυστήματα δεν έχει αποκλεισθεί ηποβολή προτάσεων για έρευνα σχετικά με τις επιπτώσεις των ηχοεντοπιστών χαμηλής συχνότητας (LFAS) επί των κητωδών, η Επιτροπή δεν έχει μέχρι στιγμής λάβει σχετικές προτάσεις για έρευνα που θα ήταν δυνατόν να χρηματοδοτηθούν.
ΓΡΑΠΤΗ ΕΡΩΤΗΣΗ P-0356/01

υποβολή: Adriana Poli Bortone (UEN) προς την Επιτροπή

(6 Φεβρουαρίου 2001)

Θέμα: Σπογγώδης Εγκεφαλοπάθεια των Βοοειδών

Υποβάλλεται το ερώτημα εάν η Επιτροπή γνωρίζει το θέμα της τριγωνικής διακίνησης των βοοειδών, τα οποία φαίνεται ότι από την Τουρκία μεταφέρονται στην Ελλάδα, στη συνέχεια εκφορτώνονται στον λιμένα του Σαλέντο και, μετά την διέλευσή τους από δύο σφαγεία, μεταφέρονται στο Βέλγιο, από όπου, μέσω δύο βελγικών εταιρειών εισαγωγών-εξαγωγών, επανέρχονται στην Ιταλία ως μοσχαρίσιο κρέας. Τα κεφάλια των ζώων πωλούνται σε ασήμαντη τιμή διότι θεωρούνται υψηλού κινδύνου. Σχετικά με το θέμα αυτό εξεδήλωσε ενδιαφέρον η βελγική δικαιοσύνη, διότι, καθώς φαίνεται, οι εν λόγω μοσχαροκεφαλές είναι προσβεβλημένες από τη Σπογγώδη. Εγκεφαλοπάθεια των Βοοειδών.

Απάντηση του κ. Byrne εξ ονόματος της Επιτροπής

(24 Απριλίου 2001)

Η Επιτροπή δεν γνωρίζει την περίπτωση αυτή. Για το λόγο αυτό δεν μπορεί να σχολιάσει τους συγκεκριμένους ισχυρισμούς. Θα την ενδιέφερε να λάβει οποιεσδήποτε πληροφορίες θα μπορούσαν να τους τεκμηριώσουν.

Γενικά πρέπει να σημειωθεί ότι η Τουρκία δεν επιτρέπεται να εξάγει ζωντανά βοοειδή στην Κοινότητα καθώς δεν ικανοποιεί τις απαιτήσεις της οδηγίας 72/462/ΕΚ του Συμβουλίου της 12 Δεκεμβρίου 1972(1) για τα προβλήματαγειονομικού και κτηνιατρικού ελέγχου κατά τις εισαγωγές βοοειδών, αιγοπροβάτων και χοίρων, νωπού κρέατος και προϊόντων με βάση το κρέας από τρίτες χώρες. Λόγω της επιδημίας καταρροϊκού πυρετού του προβάτου στην Ελλάδα, οι μετακινήσεις ζωντανών βοοειδών από την επικράτεια της Ελλάδας σε άλλα κράτη μέλη ή τρίτες χώρες έχουν απαγορευθεί από το Νοέμβριο του 1999, σύμφωνα με την ελληνική εθνική νομοθεσία και την κοινοτική απόφαση 2000/350/ΕΚ της 2ας Μαΐου 2000, για την επιδημιολογική επιτήρηση του καταρροϊκού πυρετού του προβάτου στην Ελλάδα και για ορισμένα μέτρα σχετικά με την παρεμπόδιση της εξάπλωσης της νόσου(2).

(1) ΕΕ L 302 της 31.12.1972.

(2) ΕΕ L 124 της 25.5.2000.
ΓΡΑΠΤΗ ΕΡΩΤΗΣΗ E-0394/01

υποβολή: Ioannis Marnos (PPE-DE) και Giorgos Dimitrakopoulos (PPE-DE) προς το Συμβούλιο

(20 Φεβρουαρίου 2001)

Θέμα: Τρομοκρατική δράση της ΕΤΑ

Σύμφωνα με πληροφορίες της έγκριτης ισπανικής εφημερίδας Ελ Παΐς από αστυνομικές πηγές και από πολίτες, η τρομοκρατική οργάνωση ΕΤΑ με απειλητικές επιστολές κατά της ζωής τους εκβίαζε μικροεπιχειρηματίες και μικρές εταιρείες της Χώρας των Βάσκων, για να τους αποσπά σημαντικά χρηματικά ποσά. Προσφάτως δόθηκε ευρεία δημοσιότητα σε αντίστοιχη απειλή της ζωής του διάσημου γάλλου ποδοσφαιριστή Λιζαραζού, η δε εφημερίδα Diario 16 αποκάλυψε ότι πολλοί βάσκοι ποδοσφαιριστές έχουν δεχθεί ανάλογες απειλές από την ΕΤΑ και πληρώνουν λύτρα για να μην δολοφονηθούν από αυτήν. Προφανώς αυτά τα ιδιότυπα λύτρα που δίνουν οι τρομοκρατούμενοι για να μην δολοφονηθούν χρησιμοποιούνται για να χρηματοδοτήσουν τις θανατηφόρες τρομοκρατικές δραστηριότητες αυτής της οργάνωσης, αλλά και για να ζούνε άνετα οι τρομοκράτες χωρίς να εργάζονται.

Δεν νομίζει το Συμβούλιο ότι, αντί να περιορίζεται κάθε φορά που γίνεται μια δολοφονία από την ΕΤΑ σε αποδοκιμασία της βίας και σε έκφραση της λύπης του για τα θύματα (κάτι που κάνει, βεβαίως, και το Ευρωπαϊκό Κοινοβούλιο), θα ήταν αποτελεσματικότερο αν παράλληλα επεσήμαινε ότι οι εν λόγω τρομοκράτες - με τον ισχυρισμό ότι επιδιώκουν την ανεξαρτησία της Χώρας των Βάσκων - αγωνίζονται και για τον προσωπικό τους πλουτισμό; Δεν θα περιόριζε δραστικά μια τέτοια καταγγελία την απήχησή τους, αφού θα καταρράκωνε τη δήθεν επαναστατική τους ανιδιοτέλεια και τις πατριωτικές επιδιώξεις τους;

Με αυτά τα δεδομένα προτίθεται το Συμβούλιο να εκπονήσει μια ολοκληρωμένη πολιτική για την αντιμετώπιση της τρομοκρατίας;

Απάντηση

(16 Ιουλίου 2001)

Το Συμβούλιο επιδιώκει σφαιρική αντιμετώπιση του φαινομένου της τρομοκρατίας. Κάθε εξάμηνο συντάσσεται έγγραφο σχετικά με την τρομοκρατική απειλή και ανταλλάσσονται τακτικά απόψεις για τα πρόσφατα συμβάντα.

Ένας από τους στόχους της ευρωπαϊκής πολιτικής στον τομέα της ασφάλειας και άμυνας είναι και η καταπολέμηση της τρομοκρατίας. Πιο συγκεκριμένα, η σύσταση του Συμβουλίου της 9ης Δεκεμβρίου 1999 προβλέπει συνεργασία μεταξύ των αρχών των κρατών όσον αφορά τη χρηματοδότηση της καταπολέμησης της τρομοκρατίας.